CELEX: 32021D0044
Language: bg
Date: 2021-01-19 00:00:00
Title: Решение за изпълнение (ЕС) 2021/44 на Комисията от 19 януари 2021 година за разрешаване на Италия да продължи да използва някои приблизителни разчети за изчислението на базата за собствените ресурси от ДДС по отношение на превоза на пътници до края на 2024 г. (нотифицирано под номер C(2021) 71) (автентичен е само текстът на италиански език)

21.1.2021   
               
               
                  BG
               
               
                  Официален вестник на Европейския съюз
               
               
                  L 20/1
               
            
         РЕШЕНИЕ ЗА ИЗПЪЛНЕНИЕ (ЕС) 2021/44 НА КОМИСИЯТА
         от 19 януари 2021 година
         за разрешаване на Италия да продължи да използва някои приблизителни разчети за изчислението на базата за собствените ресурси от ДДС по отношение на превоза на пътници до края на 2024 г.
         
            
               (нотифицирано под номер C(2021) 71)
            
         
         (автентичен е само текстът на италиански език)
         ЕВРОПЕЙСКАТА КОМИСИЯ,
         като взе предвид Договора за функционирането на Европейския съюз,
         като взе предвид Договора за създаване на Европейската общност за атомна енергия,
         като взе предвид Регламент (ЕИО, Евратом) № 1553/89 на Съвета от 29 май 1989 г. за окончателни унифицирани схеми за събирането на собствените ресурси, набирани от данък добавена стойност (1), и по-специално член 6, параграф 3, второ тире от него,
         след консултация с Консултативния комитет по собствените ресурси,
         като има предвид, че:
         
                     (1)
                  
                  
                     По силата на член 371 от Директива 2006/112/ЕО на Съвета (2) държавите членки, които на 1 януари 1978 г. са освободили от данък сделките, изброени в част Б от приложение Х към посочената директива, могат да продължат да освобождават от данък тези сделки в съответствие с условията, прилагани от съответната държава членка на тази дата. В съответствие с член 2, параграф 2 Регламент (ЕИО, Евратом) № 1553/89 тези сделки трябва да бъдат взети предвид при определянето на базата за собствените ресурси от данък добавена стойност (ДДС).
                  
               
                     (2)
                  
                  
                     С Решение за изпълнение (ЕС, Евратом) 2015/2190 на Комисията (3) беше разрешено на Италия да използва приблизителни разчети по отношение на превоза на пътници и на други сделки, посочени в част Б, точка 10 от приложение X към Директива 2006/112/ЕО, за целите на изчисляването на базата за собствените ресурси от ДДС от 1 януари 2015 г. до 31 декември 2019 г.
                  
               
                     (3)
                  
                  
                     В своето писмо от 2 април 2019 г. Италия поиска разрешение от Комисията да продължи да използва някои приблизителни разчети за изчислението на базата за собствените ресурси от ДДС. По специално Италия не е в състояние да изчисли точно базата за собствените ресурси от ДДС за сделките, посочени в част Б, точка 10 от приложение X към Директива 2006/112/ЕО по отношение на превоза на пътници и на други сделки, посочени в същата точка. Съществува вероятност това изчисление да доведе до неоправдана административна тежест в сравнение с ефекта от тези сделки върху общата база за собствените ресурси от ДДС на Италия. Италия е в състояние да направи изчисление, като използва приблизителни разчети за тази категория сделки. Поради това на Италия следва да бъде разрешено да продължи да изчислява базата за собствените ресурси от ДДС, като използва приблизителни разчети по отношение на превоза на пътници и на други сделки, посочени в част Б, точка 10 от приложение X към Директива 2006/112/ЕО.
                  
               
                     (4)
                  
                  
                     От съображения за прозрачност и правна сигурност е подходящо прилагането на разрешението да бъде ограничено във времето,
                  
               ПРИЕ НАСТОЯЩОТО РЕШЕНИЕ:
         
            Член 1
            За целите на изчисляването на базата за собствените ресурси от ДДС от 1 януари 2020 г. до 31 декември 2024 г. на Италия се разрешава да използва приблизителни разчети по отношение на превоза на пътници и на други сделки, посочени в част Б, точка 10 от приложение Х към Директива 2006/112/ЕО.
         
         
            Член 2
            Адресат на настоящото решение е Италианската република.
         
         
            Съставено в Брюксел на 19 януари 2021 година.
            
               
                  За Комисията
               
               Johannes HAHN
               
                  Член на Комисията
               
            
         
         
            (1)  ОВ L 155, 7.6.1989 г., стр. 9.
         
            (2)  Директива 2006/112/ЕО на Съвета от 28 ноември 2006 г. относно общата система на данъка върху добавената стойност (ОВ L 347, 11.12.2006 г., стр. 1).
         
            (3)  Решение за изпълнение (ЕС, Евратом) 2015/2190 на Комисията от 25 ноември 2015 г. за разрешаване на Италия да използва някои приблизителни разчети при изчислението на базата за собствените ресурси от ДДС (ОВ L 312, 27.11.2015 г., стр. 24).